Από την πρώτη στιγμή νιώσαμε ότι είμαστε σπίτι μας. Ολοκαινουργιος (2018), πεντακάθαρος, ζεστός, καλαίσθητος χώρος,άνετος,ήσυχος, με πολύ περισσότερες παροχές από όσες φανταζόμασταν. Δε μας έλειψε τίποτα. Απολαύσαμε την υπέροχη βεράντα με την καταπληκτική θέα, τις όμορφες και φτιαγμενες με μεράκι ζωγραφιές της κυρίας Νίκης που στολίζουν όλο το σπίτι, τον περιποιημένο κήπο, την άνετη και πλήρως εξοπλισμένη κουζίνα. Εντυπωσιακή η σοφίτα που μπορεί να φιλοξενήσει άνετα δυο άτομα, τεράστιες και δροσερες οι κρεβατοκαμαρες (δε χρησιμοποιήσαμε τα air conditionings ενώ έκανε πολλή ζέστη στο νησί), μεγάλο το μπάνιο του κάτω ορόφου, έξυπνο και βολικό το wc του πάνω ορόφου. Parking ιδιωτικό για 2 αυτοκίνητα.Τρεις τηλεοράσεις, καινούργιο πλυντήριο ρούχων, βραστήρας, τοστιέρα, καφετιέρα γαλλικού, φουρνος μικροκυμάτων, ηλεκτρική κουζίνα, μεγάλο ψυγείο,σίδερο, σεσουάρ, WiFi που λειτουργεί άψογα σε όλους τους χώρους του σπιτιού. Πολύ κοντά στο λιμάνι της Σούδας και στο κέντρο της παλιάς πόλης και μέσα σε ένα λεπτό στην εθνική οδό σε περίπτωση που θέλετε να γυρίσετε τις παραλίες. Φύγαμε κατενθουσιασμένοι και με την υπόσχεση να ξαναγυρίσουμε.